Dino Coltro, nato a Strà de Corian, Albaredo d'Adexe el 2 de novenbre 1929 e morto a Verona el 4 lujo 2009, l'è stà un scritor, poeta e studioxo veneto. Da zoino, anca se el vegnea da na fameja pitoca de canpagna, l'è sta bon, co tanti sacrifiçi, a deventàr maestro elementare, e dal 1970 al 1990 el ga fato el diretor didàtico a San Giovani Lupatoto, indove el gà vissù anca in seguito. 'Nteła so vita el sà dedicà asè al studio de łe vece tradision popołari veronexi e venete, publicando na trentina de libri e el famoxìsimo "Lunario Veneto", riscoprendo na mota de proverbi, fole e tradision che ormai ła gente l'è drio desmentegarse. Par el so presioxo laoro ała riscoperta de ła cultura popołare de na olta, el gà vùo vari riconosimenti, tra cui el Premio Sirmione-Catullo, ła Medaja d’Oro del Presidente de ła Republica al merito educativo e culturale e la laurea in Siense de ła Formasion, ricevùa inte el 2005 dal'Università de Verona. I lèori del socialismo Leggende e racconti popolari del Veneto Un proverbio al dì Cante e cantàri Stagioni contadine Piero Bailon che co on giro de baile girava on campo La nostra polenta quotidiana Santi e contadini Il parlar adesante Memoria del tempo contadino L’altra cultura La cucina tradizionale veneta Dio non paga al sabato Quatro ciacole co Barbarani Gnomi, anguane e basilischi La terra e l’uomo.